stanford-oval/wikipedia huggingface dataset:
Diotimos

Diotimos (m.kreik. Διότιμος; n. 100 eaa.) oli antiikin kreikkalainen stoalaiseen koulukuntaan kuulunut filosofi.
Diotimoksen kerrotaan syyttäneen Epikurosta paheelliseksi ja väärentäneen tämän nimissä viisikymmentä kirjettä väitteidensä todistamiseksi. Athenaios viittaa mitä ilmeisimmin samaan kertomukseen, vaikka puhuukin Theotimoksesta; hänen mukaansa Diotimos tuomittiin väärennöksestä epikurolaisen Zenon Sidonlaisen nostettua kanteen, ja hänelle langetettiin kuolemantuomio. Klemens Aleksandrialaisen mukaan Diotimos katsoi, ettei onnellisuus tai hyvinvointi koostu mistään yhdestä tietystä hyvästä, vaan onnen karttumisesta ja kasautumisesta, mikä vaikuttaa poikkeamalta tiukasta stoalaisesta näkemyksestä Aristoteleen näkemyksen suuntaan.
Serbien vapaaehtoiskaarti

Serbien vapaaehtoiskaarti (serbiaksi Српска добровољачка гарда) eli Arkanin tiikerit oli
Željko Ražnatovićin eli Arkanin johtama puolisotilaallinen joukko, jonka tehtävänä olivat etniset puhdistukset Jugoslavian hajoamissotien aikana. Serbien vapaaehtoiskaartia on syytetty monista sotarikoksista.
Arkan oli FK Punainen tähti -jalkapalloseuran kannatuskerhon puheenjohtaja, ja osa jalkapallohuligaaneista oli vapaaehtoiskaartin perustajajäseniä. Kaarti laajeni ajan kuluessa 10 000 miehen vahvuiseksi, hyvin aseistetuksi joukoksi.[lähde? ]
Kaartin kerrotaan rekrytoineen jäseniä Serbian vankiloista.
Arkanin lisäksi kaartista tunnetaan laajalti Milorad Ulemek ("Legija"). Virallisesti kaarti lakkautettiin vuonna 1996.[lähde? ]
Arkania koskevat sotarikostutkimukset keskeytettiin, kun hänet ammuttiin vuonna 2000. Vain yksi kaartin jäsenistä on saanut tuomion oikeudessa: Boban Arsic todettiin syylliseksi poissaolevana avioparin murhasta kroatialaisessa kylässä vuonna 1992.
Yhtään kaartilaista ei ole tuotu oikeuden eteen Kosovon sodan aikana tehdyistä rikoksista.
Aiheesta muualla

Serb Volunteer Guard [SDG / SSJ "Arkan's Tigers"]
Dolph Schayes

| Dolph Schayes |
| --- | --- |
 Schayes vuonna 1957.
Henkilötiedot
Koko nimi:  Adolph Schayes
Syntynyt: 19. toukokuuta 1928 New York, New York, Yhdysvallat
Kuollut: 10. joulukuuta 2015 (87 vuotta)
Kansalaisuus:   Yhdysvallat
Koripalloilija
Lempinimi:  Dolph
Pelipaikka:  Iso laitahyökkääjä / Sentteri
Pituus:  201 cm
Paino:  88 kg
NBA-varaus:  4. varaus 1948 (New York Knicks)
Pelaajaura
Yliopistojoukkueet
1944–1948:  New Yorkin yliopisto
Seurajoukkueet
1948–1964:  Syracuse Nationals / Philadelphia 76ers
Valmennusura
1963–1966 1970–1972:  Philadelphia 76ers Buffalo Braves
Adolph ”Dolph” Schayes (19. toukokuuta 1928 New York, New York – 10. joulukuuta 2015) oli yhdysvaltalainen koripalloilija ja koripallovalmentaja. Hän oli 12-kertainen tähdistöottelupelaaja, kuusinkertainen NBA:n ykköstähdistöjoukkueen ja vuoden 1955 NBA-mestaruusjoukkue Syracuse Nationalsin jäsen. Schayes teki BAA:ssa/NBA:ssa yli 18 000 pistettä ja otti yli 11 000 levypalloa.
Schayes lopetti NBA-pelaajauransa vuonna 1964. Hänet nimitettiin vuonna 1996 yhdeksi NBA:n historian 50 suurimmasta pelaajasta. Hän on lisäksi kuulunut Basketball Hall of Fameen vuodesta 1973.
Schayes toimi Philadelphia 76ersin (1963–1966) sekä Los Angeles Clippersin (1970–1972) päävalmentajana, ja hänet valittiin NBA:n vuoden valmentajaksi vuonna 1966. Myös hänen pojastaan, Dannysta, tuli koripallotähti.
Schayes kuoli puoli vuotta aikaisemmin havaittuun syöpään 87-vuotiaana 10. joulukuuta 2015. 76ers jäädytti hänen pelinumeronsa (4) maaliskuussa 2016.
Aiheesta muualla

Kuvia tai muita tiedostoja aiheesta Dolph Schayes Wikimedia Commonsissa
Serbitasavallan kansalliskokous

| Serbitasavallan kansalliskokous Народна скупштина Републике Српске Narodna skupština Republike Srpske |
| --- | --- |
 
Tyyppi
Tyyppi:  yksikamarinen
Johto
Puhemies:  Nenad Stevandić (15. marraskuuta 2022–)
Kokoonpano
Edustajia:  83
 
Puolueet:  Hallitus (47)       SNSD (29)       SP (5)       DEMOS (5)       US (4)       NPS (4) Hallituksen tukipuolueet (9)      SDP (3)       SPS (3)       DNS (2)       BHZ (1) Oppositio (27)      SDS (12)       PDP (7)       ZPR (4)       NF (3)       SDA (1) 
Vaalit
Valintatapa:  Suhteellinen vaalitapa
Kokouspaikka
 
 Banja Luka
Kotisivut
 https://www.narodnaskupstinars.net
Serbitasavallan kansalliskokous (serb. Народна скупштина Републике Српске, Narodna skupština Republike Srpske) on Serbitasavallan yksikamarinen lainsäädäntöelin. Kansalliskokoukseen valitaan 83 jäsentä serbitasavallan alueelta suhteellisella vaalitavalla neljän vuoden välein.
Aiheesta muualla

Parlamentin kotisivut
Dionysius Beurreus

Dionysius Beurreus (k. 1567) oli Ruotsin kuninkaan Eerik XIV:n opettaja ja lähettiläs. Hänestä polveutuu Ruotsin ritarihuoneeseen kirjoitettu aatelissuku numero 104.
Beurreus oli kotoisin Ranskasta, mistä hänet oli kutsuttu kruununprinssi Eerikin opettajaksi. Myöhemmin kuninkaaksi tultuaan Eerik käytti entistä opettajaansa valtiollisiin tehtäviin ja lähetti tämän mm. Englantiin kosiomatkalle tarjoamaan avioliittoa kuningatar Elisabet I:lle. Beurreus esitteli herransa ajatukset huhtikuussa vuonna 1560 Englannin hallitukselle. Latinankielisessä puheessaan Beurreus kuvaili, kuinka juuri Englannissa oli sellaisia tavaroita, joita Venäjä kaipasi, ja kuinka lyhin tie näiden maiden välillä oli Älvsborgin kautta kulkeva reitti pitkin Suomenlahtea sellaisiin satamiin, joihin venäläisten oli helppo tulla. Beurreus sai surmansa 1567 yrittäessään hillitä Uppsalassa mielenhäiriöön joutunutta kuningasta Sture-murhien jälkeen. Erik XIV huusi "Katsokaa, siinäkin on kavaltaja" ja käski henkivartioidensa surmata Beurreuksen.
Dionysius Beurreuksen puolisona maninitaan Ingeborg Haraldsdotter (Körning). Poika Tomas (k. 1635) muutti Suomeen ja toimi Turun linnan käskynhaltijana. Tomas Beurreus on haudattu Hattulan kirkkoon.
Suku Beurreus sammui, kun sen viimeinen edustaja, Tomasin pojanpoika Arvid Beurræus kuoli 1679.
Serieteket

Serieteket Tukholmassa.
Serieteket on Tukholman kaupunginkirjastoon kuuluva sarjakuvan erikoiskirjasto ja Ruotsin ainoa lajissaan.
Kirjaston perusti 1997 kirjastossa työskennellyt Kristiina Kolehmainen, joka johti sitä kuolemaansa, vuoteen 2012 saakka..
Series 30+

| Nokia Series 30+ |
| --- | --- |
Kehittäjä:  MediaTek 
Toiminnallinen tila:  aktiivinen
Julkaistu:  2013
Infobox OKVirheellinen NIMI-arvo: 
Nokia Series 30+ (lyhyemmin Series 30+ tai S30+) on MediaTekin kehittämä ohjelmistoalusta ja käyttöliittymä, jota käytetään Nokia-brändätyissä mobiililaitteissa. Nokian lisäksi Microsoft Mobile ja HMD Global ovat käyttäneet Series 30+ -käyttöjärjestelmää puhelimissaan. Series 30+ ei liity mitenkään Nokian aiempaan Series 30 -käyttöjärjestelmään. Series 30+ ei tue Java ME -sovelluksia.
Käännös suomeksi
Edith Hannam

Edith Hannam vuonna 1912
Edith Margaret Hannam (o.s. Boucher; 28. marraskuuta 1878 Bristol, Englanti – 16. tammikuuta 1951 Kensington, Englanti) oli brittiläinen tennispelaaja. Vuoden 1912 kesäolympialaisissa Hannam voitti tenniksen naisten sisäkaksinpelin kultaa sekä tenniksen sekasisänelinpelin kultaa Charles Dixonin parina.
Vuonna 1909 hän nai Francis John Hannamin, joka kuitenkin kuoli 5. heinäkuuta 1916.
Dolpan piirikunta

| Dolpan piirikunta डोल्पा, Dolpā |
| --- | --- |

 Dolpan piirikunnan sijainti Nepalissa.
 Koordinaatit: 28.9545°N, 82.8941°E 
Valtio:     Nepal
Nepalin kehitysalueet:  Keskilännen kehitysalue
Nepalin vyöhykkeet:  Karnali
Hallinto:  
 – hallinnollinen keskus:  Dunai (2 592 as., 2011)
Pinta-ala  ():  7 889 km² (1.)
Väkiluku (2011)  ():  36 700 (73.)
 – väestötiheys:  4,7 as./km²
HDI (2011):  0,401
Lyhenteet:  
 – ISO 3166:  NP-KA
 
ddcdolpa.gov.np
 Dolpan piirikunnan kartta. 
Dolpan piirikunta (nepaliksi डोल्पा, Dolpā) on yksi Nepalin 75 piirikunnasta. Se sijaitsee Nepalin luoteisosassa Keskilännen kehitysalueen Karnalin vyöhykkeellä. Piirikunnan pohjoispuolella on Kiinan Tiibetin autonominen alue, idässä puolestaan Mustangin, etelässä Myagdin ja Rukumin sekä lännessä Jajarkotin, Jumlan ja Mugun piirikunnat.
Vuoristoisessa ja kulkuyhteyksiltään haastavassa Dolpan piirikunnassa asui vuonna 2011 yhteensä 36 700 ihmistä (29 545 as. vuonna 2001). Pinta-alaltaan (7 889 km2) piirikunta on Nepalin laajin ja sen väestötiheys 4,7 as./km2. Hallinnollinen keskus on Dunain kylä (VDC, 2 592 as. vuonna 2011). Kathmandu sijaitsee kylästä linnuntietä noin 275 kilometriä itäkaakkoon.
Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuuden aluejaottelussa piirikunnasta 0,3 % sisällytetään subtrooppiseen, 5,1 % 
lauhkeaan, 12,2 % subalpiiniseen, 8,2 % alpiiniseen, 70,2 % Transhimalajan ja 3,8 % ylempään vuoristovyöhykkeeseen (nival zone) sekä 0,1 % vesistöihin kuuluvaksi.
Piirikunnan keskuskylä Dunai.
Dhon kylä Dolpan piirikunnassa.
Asutusta ja stupa noin 4 000 metrin korkeudessa kaurapeltojen keskellä, Dolpan piirikunnassa.
Aiheesta muualla

Kuvia tai muita tiedostoja aiheesta Dolpan piirikunta Wikimedia Commonsissa
Shahzoda

Shahzoda vuonna 2012.
Shahzoda (oik. Zilola Bahodirovna Musayeva, s. 28. heinäkuuta 1979) on uzbekistanilainen pop-laulaja. Häneltä on julkaitu neljä studioalbumia. Shahzoda on asunut Moskovassa (vuodet 1980-1987), Taškentissa sekä Kiovassa, jonka yliopistossa hän opiskeli. Hänellä on yksi poika.
Albumit

Bor ekan (2002)
Baxt bo'ladi (2003)
Keragimsan (2004)
Baxtliman (2005)
Aiheesta muualla

shahzoda.uz (Arkistoitu – Internet Archive), viralliset sivut (uzbekiksi), (venäjäksi)
lyrics.boo.uz (Arkistoitu – Internet Archive), sanoituksia
Tarona Records (Arkistoitu – Internet Archive), levy-yhtiön sivut
Shahzoda Myspacessa (englanniksi)
Shahzoda Last.fm:ssä (englanniksi)
Elohopeakloridi

Alkuaineen elohopea klorideja ovat:
Elohopea(I)kloridi (Hg2Cl2) eli kalomeli
Elohopea(II)kloridi (HgCl2) eli sublimaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elohopeakloridi”, voi hakea sivunnimihaulla, laajalla sivunnimihaulla tai tekstihaulla.
Daytonan 24 tunnin ajo

|  Daytonan 24 tunnin ajo |
| --- | --- |

Rata:  Daytona International Speedway
Daytona International Speedway -rataa vuonna 2005.
Daytonan 24 tunnin ajo, englanninkieliseltä nimeltään pääsponsori Rolexin mukaan Rolex 24 at Daytona, on 24 tuntia kestävä kestävyysajo, joka ajetaan vuosittain tammi-helmikuun vaihteen tienoilla Daytona International Speedway -radalla Daytona Beachilla, Floridassa, Yhdysvalloissa. Kilpailu on yksi merkittävimpiä Yhdysvalloissa ajettavia kilpailuja ja ensimmäinen kuluvan vuoden päätapahtumista. Kilpailun yksi haastavimmista puolista on ajankohta; tammikuussa yö on pisimmillään. Lisäksi radan sisäosa on heikommin valaistu kuin ovaaliosuus.
Ensimmäisen kerran ajo järjestettiin vuonna 1962, jolloin sen voitti Dan Gurney. 
Suomalaisista kilpailun on voittanut vuonna 1970 Leo Kinnunen. Eniten voittoja on Hurley Haywoodilla, joka on ollut mukana voittamassa kilpailua viidesti.
Historia

Ensimmäisenä vuotenaan 1962, kilpailu ajettiin kolmen tunnin mittaisena kestävyysajona. Tuolloin kilpailu kuului myös silloiseen urheiluautojen MM-sarjaan. Ensimmäisen kilpailun voitti Lotus -kuljettaja Dan Guerney. Vuodeksi 1966 kilpailua pidennettiin 2000 kilometrin mittaiseksi, jolloin kilpailun kesto oli noin puolet Le Mansin 24 tunnin ajon pituudesta. Alkaen vuodesta 1966 kilpailu on ajettu nykyisessä 24 tunnin muodossaan.
24 tunnin kilpailussa Euroopassa ajettavien esikuviensa tapaan kilpailun tulokset ratkaistaan sen mukaan, mikä joukkue selviytyy pisimmälle 24 tunnin aikana, toisin kuin formula -tai vakioautosarjoissa, joissa voittajaksi selviytyy tietyn kierrosmäärän nopeimmassa ajassa kiertänyt. Nykyisin 24 tunnin jälkeen auton ei tarvitse enää ylittää maaliviivaa, koska tämä johti epäurheilijamaiseksi koettuun taktikointiin. Kilpailun loppupuolella vaurioitunutta autoa saatettiin säilyttää varikolla 24 tunnin täyttymiseen asti ja autolla ajettiin vielä kerran maaliviivan yli, jotta tulokseksi ei merkittäisi keskeytystä (DNF = did not finish)
Vuonna 1972 kilpailu ajettiin 6 tunnin mittaisena ja 1974 kilpailu peruttiin energiakriisin seurauksena.
Vuonna 1982 kilpailu pudotettiin urheiluautojen MM-sarjan kalenterista, koska sarjan kilpailuja keskitettiin yhä enemmän Euroopassa ajettaviin lyhyempiin sprinttikilpailuihin, tuolloin pituudeltaan yleensä 1000 km.
1970-luvulla joukkueiden koko vakiintui kolmeen kuljettajaan mutta aivan viime vuosina on nähty myös neljän tai viiden kuljettajan joukkueita. Vuoden 1997 kilpailu voitettiin seitsemänmiehisellä joukkueella.
Nykypäivä

Kilpailu kuuluu Yhdysvalloissa ajettavaan Grand-Am -sarjaan 
Kilpailu ajetaan Daytonan 5,73 kilometriä pitkällä radalla, joka on yhdistelmä esim. NASCAR -sarjasta tuttua kolmikaarteista ovaalia ja sen sisäosaan rakennettua moottorirataa. Kilpailussa on sekä GT - että prototyyppiluokkien autoja. Turvallisuussyistä GT-luokka lähetetään liikkeelle eri prototyyppien jälkeen.  Lähtö tapahtuu urheiluautosarjojen yleisen etiketin mukaisesti lentävänä ns. Indianapolis -lähtönä, jossa kilpailijat ajavat turva-auton perässä muodostelmassa, jonka jälkeen turva-auto vetäytyy ennen pääsuoraa ja kilpailu liputetaan alkaneeksi.
Nykypäivä > Kolmen suora

Varhaisina vuosinaan kilpailu kuului kolmen maailman kovatasoisimpina pidettyyn kestävyyskilpailujen sarjaan, johon lisäksi kuuluivat Le Mansin 24 tunnin ajo ja Sebringin 12 tunnin ajo. Näiden kolmen kilpailun voittaminen samalla automallilla tai saman kuljettajan ajamana oli erittäin arvostettu saavutus moottoriurheilun maailmassa. Kuitenkin nykyisten Daytona -sääntöjen vuoksi näiden kolmen kilpailun yleiskilpailuvoitto samalla automallilla on mahdotonta. Porsche 962 on vuoden 1986 tuloksillaan jäänyt viimeiseksi automalliksi, jolla on voitettu kaikki kolme kilpailua samana vuonna.
Kuljettajista viimeisin kolmen suoran voittaja on saksalainen Timo Bernhard, joka voitti Daytonassa 2003, Sebringilla 2008 ja Le Mansissa 2010.
Autoluokat

Kilpailu on jaettu prototyyppi- ja GT-luokkiin. Daytona Prototype (DP) -luokka poikkeaa huomattavasti Le Mans Prototype (LMP) -prototyypeistä, joita käytetään Le Mansin 24 tunnin ajoissa. Daytona Prototype International (DPi) on uudempi luokka, joka on lähempänä LMP-luokkaa. Tulevat LMDh (Le Mans Daytona h) -luokan autot edelleen lähempänä Le Mansissa käytettäviä ja voivat ajaa samoissa sarjoissa.
Autoluokat > Daytona Prototype

Vuodesta 2003 lähtien prototyyppiluokassa on ajettu vain erityisillä Daytona Prototype -luokan autoilla, jotka korvasivat aikaisemmat avokattoiset Le Mans Prototype -luokkaan perustuvat autoluokat. Huipputeknologiaa sisältävien Le Mans Prototype -autojen nopeudet olivat kasvaneet valtaviksi, jopa vanhoja, aikoinaan hyvin vapaamielisiin sääntöihin perustuneita C-ryhmän autoja nopeammaksi. Daytonan ovaaliosuuden betonikaiteet olisivat tulleet hengenvaarallisiksi huippunopeilla autoilla. Turvallisuusnäkökulmien lisäksi kilpailun järjestävä organisaatio GARRA esitteli uuden luokan myös kustannuksiltaan edullisempana vaihtoehtona.
Hiilikuituisten monokokkirunkojen sijasta autot ovat putkirunkoisia sekä umpikattoisia sisältäen rajallisen määrän uutta teknologiaa. Sen sijaan että suunnittelijoilla olisi vapaat kädet suunnitella haluamansa näköinen auto, luokassa käytetään vain GARRAn hyväksymien runkovalmistajien autoja, jotka ulkonäöllisesti poikkeavat hyvin vähän toisistaan mm. ulkomittoihin ja aerodynaamiseen testaamiseen kohdistuvien rajoitusten vuoksi. Tehdastallit runkovalmistajina eivät voi osallistua kustannusten rajoittamisen vuoksi. 
Myös moottorit tulevat rajoitetuilta GARRAn hyväksymiltä valmistajilta. Toisin kuin rungot, moottorit tulevat isoilta autonvalmistajilta. Moottorin tulee perustua yleisesti tuotannossa olevan automallin moottorilohkoon. Valmistajia ovat mm. BMW, Porsche ja Lexus. Säännöt rajaavat tehon noin 500 hevosvoimaan.
Autoluokat > Daytona GT

GT-luokan autot perustuvat sarjatuotantomalleihin ja vastaavat mm. FIA GT3 -luokan autoja. Yleisiä automalleja ovat esim. BMW M3 ja Porsche 911. Lisäksi GT-luokassa sallitaan kustannusten pitämiseksi alhaalla myös ns. silhuettiautot, joissa alkuperäisen itsekantavan korin sijasta käytetään putkirunkoa, jota ympäröivät tuotantoautoa muistuttavat koripaneelit. Moottorien tehot vaihtelevat 390 ja 450 hevosvoiman välillä autosta riippuen.
Aiheesta muualla

Wikimedia Commonsissa on kuvia tai muita tiedostoja aiheesta .
Rolex 24 at Daytona (Arkistoitu – Internet Archive)
Grand American Road Racing Association
Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Lexus-Riley. Koska tehdastallien osallistuminen on kielletty, eikä runkovalmistajilla yleensä ole tiekäyttöön tehtyä automallia, on markkinointisyistä moottorivalmistaja mainittu ensin
Shanghai Hongqiaon kansainvälinen lentoasema

Shanghai Hongqiaon kansainvälinen lentoasema (IATA: SHA, ICAO: ZSSS) (yksink.: 上海虹桥国际机场; perint.: 上海虹橋國際機場; pinyin: Shànghǎi Hóngqiáo Guójì Jīchǎng) on kansainvälinen lentoasema Shanghaissa, Kiinassa. Lentoasema sijaitsee Puxin alueella noin 13 kilometriä kaupungin keskustasta ja on lähempänä keskustaa kuin Shanghai Pudongin kansainvälinen lentoasema, joka sijaitsee 40 kilometriä keskustasta Pudongin alueella.
Ilmakuvanäkymä lounaasta. Iso kakkosterminaali ja osa Hongqiaon rautatieasemaa näkyy kuvan alalaidassa vasemmalla. Pienempi ykkösterminaali on lähellä kuvan keskustaa.
Shanghain metron toisen linjan raideyhteys lentoaseman toiseen terminaaliin avattiin samaan aikaan kuin itse terminaalikin 16. maaliskuuta 2010. Loppuvuodesta 2010 kymmenes metrolinja yhdistää molemmat lentoaseman terminaalit.
Lentoasema sijaitsee Shanghai Hongqiaon rautatieaseman vieressä, josta on suurnopeusjunayhteyksiä muihin kaupunkeihin. Shanghain metron toinen linja yhdistää Hongqiaon ja Pudongin kansainvälisen lentoaseman sekä kaupungin keskustan.
Aiheesta muualla

Kuvia tai muita tiedostoja aiheesta Shanghai Hongqiaon kansainvälinen lentoasema Wikimedia Commonsissa
Shimanto

Shimanto voi tarkoittaa:
Shimanto, joki Japanissa Shikokun saarella
Shimanto, Japanin Kōchin prefektuurin kaupunki
Shimanto, Japanin Kōchin prefektuurin Takaokan piirikunnan maaseutukaupunki
Shimanto, japanilainen pikajuna
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shimanto”, voi hakea sivunnimihaulla, laajalla sivunnimihaulla tai tekstihaulla.
Series 40

Series 40 (usein lyhennettynä S40) on Nokian käyttöjärjestelmä ja käyttöliittymäalusta.
Käyttöjärjestelmää käytettiin alemman hintaluokan laitteissa. Nokian ilmoituksen mukaan Series 40 -laitteita on myyty 1,5 miljardia kappaletta.
Ensimmäinen käyttöjärjestelmää käyttänyt puhelin Nokia 7110 julkaistiin vuonna 1999.
Viimeinen käyttöjärjestelmää käyttänyt puhelin Nokia 515 julkaistiin vuonna 2013.
Jotkin Vertu-sarjan puhelimet käyttävät Series 40 -käyttöjärjestelmää.
Yleisesti Series 40 -puhelimista käytetään termiä ominaisuuspuhelin (feature phone) eikä älypuhelin kuten Series 60 -puhelimista käytetään.
Ominaisuudet

Useissa Series 40 -puhelimissa on Java MIDP -tuki.
Dionysoksen talo (Pafos)

| Dionysoksen talo |
| --- | --- |
 Dionysoksen talon mosaiikkeja.
Sijainti:  Pafoksen arkeologinen alue, Káto Páfos, Páfos, Kypros
Koordinaatit:  34°45′30″N, 32°24′22″E
Rakennustyyppi:  yksityistalo
Valmistumisvuosi:  200-luku jaa.
 Osa Unescon maailmanperintökohdetta Pafos 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionysoksen talo on nimitys, jota käytetään eräästä antiikin aikaisesta yksityistalosta Pafoksen kaupungissa Kyproksen saarella. Sen rauniot ovat osa (Nea) Pafoksen arkeologista aluetta, joka on Unescon maailmanperintökohde ja sijaitsee niemellä nykyisen Páfoksen kaupungin lounaisosassa.
Dionysos, Akme ja Ikarios. Yksityiskohta yhdestä talon lattiamosaiikeista.
Poseidon ja Amymone.
Dionysoksen talo on ajoitettu roomalaiselle kaudelle 200-luvulle jaa., jolloin Pafos toimi saaren hallintokeskuksena. Sen oletetaan kuuluneen jollekin kaupungin hallitsevan roomalaisen yläluokan edustajalle tai muulle varakkaalle asukkaalle. Talon rauniot sijaitsevat Pafoksen arkeologisen alueen keskiosassa. Suurikokoisen talon pinta-ala on ollut noin 2 000 neliömetriä. Tästä noin 500 neliömetriä on ollut päällystetty hienoin lattiamosaiikein. Talon keskellä oli atrium-piha, jonka keskiössä oli impluvium. Pääsisäänkäynti oli lounaasta talon eteläpuolelta kulkeneelta kadulta.
Mosaiikkeja oli atriumpihaa kiertäneessä pylväskäytävässä sekä sen ympärillä olleissa huoneissa. Itäsivulla olivat makuu- ja kylpyhuoneet sekä vivarium, ja länsisivulla keittiö ja työpajatilat. Mosaiikit ovat taidokkaita ja monivärisiä, ja esittävät pääasiassa mytologisia aiheita ja metsästyskohtauksia. Useissa mosaiikeissa esiintyvät Dionysos ja viiniin liittyvät aiheet, mistä talo on saanut nimensä. Eräässä Dionysos juo viiniä Akmen ja Ikarioksen seurassa. Muissa mosaiikeissa esiintyvät muun muassa Pyramos ja Thisbe, Poseidon ja Amymone, Apollon ja Dafne, Hippolytos ja Faidra, Ganymedes ja kotka, Narkissos, Dioskuurit sekä neljän vuodenajan allegoriat. Osa mosaiikeista on geometrista kuviointia.
Myös talon seinät on ollut koristeltu geometrisin ja kukkakuvioinnein.
Aiheesta muualla

Kuvia tai muita tiedostoja aiheesta Dionysoksen talo Wikimedia Commonsissa
Elohopeafluoridi

Alkuaineen elohopea fluorideja ovat:
Elohopea(I)fluoridi (Hg2F2) eli merkurofluoridi
Elohopea(II)fluoridi (HgF2)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elohopeafluoridi”, voi hakea sivunnimihaulla, laajalla sivunnimihaulla tai tekstihaulla.
Dolphin-luokka

| Dolphin |
| --- | --- |
 Dolphin-luokan sukellusvene
Tekniset tiedot
Uppouma:  1 640 t (pinnalla) 1 900 t (sukelluksissa)
Pituus:  57 m
Leveys:  6,8 m
Syväys:  6,2 m
Koneteho:  4242 hv
Nopeus:  20 solmua
Miehistöä:  35-45
Aseistus
Meritorjunta:  6 × 21" torpedoputkea 4 × 25,5" torpedoputkea
Dolphin-luokka on Israelin merivoimien dieselkäyttöisten sukellusveneiden luokka. Veneet on valmistettu Howaldtswerke-Deutsche Werftillä (HDW) Saksassa ja ne muodostivat eräänlaisen U212A-luokan sukellusveneiden esisarjan.
Alukset pohjautuvat vain vientiin tarkoitettuihin 209-luokan sukellusveneisiin, mutta niitä on muokattu runsaasti.